section_heading: Dunav kod Apatina
paragraph_text: Grad Apatin kao i cjelokupni teritorij općine Apatin, leži na sjevernom dijelu rijeke Dunav, na njegovom protoku kroz Srbiju. Na područje općine ulazi na 1409,5 km od izvora, a napušta ga na 1367 km, tako da ukupna dužina njegove "apatinske" dionice iznosi 42 km. Dunav na ovom sektoru ima neznatan pad, koji od državne granice do ušća rijeke Drave iznosi 5,71 cm/km (brzina protoka Dunava kod Apatina je 1,5-2,0 m/s). Zbog ovih okolnosti, rijeka sjeverno i južno od Apatina teče vrlo sporo, a pri visokom vodostaju sklona mijenjanju korita, tako da je karakteriziraju brojni, jako razvijeni meandri, i aktivni i napušteni.